Učencem svetujem utrjevanje snovi. Različne naloge lahko učenci poiščejo na spletnih straneh, kot so:  • [www.iRokus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=e430810be8&e=b7db764f62)  • <https://www.ucimse.com/> • <https://interaktivne-vaje.si>

**ZGODOVINA 9**

Aktiviraj spletno stran [www.iRokus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=e430810be8&e=b7db764f62) in poišči samostojni delovni zvezek RAZISKUJEM PRETEKLOST 9 – 1. del. Za **ponovitev in utrjevanje znanja** o Hladni vojni lahko **po želji** rešiš vaje na straneh 104 – 130. Na teh straneh si oglej tudi slikovno in video gradivo ter zgodovinske zemljevide. V samostojnem delovnem zvezku RAZISKUJEM PRETEKLOST 9 – 2. del pa lahko za ponovitev in utrjevanje znanja o Gospodarskih spremembah v 20. in 21. st. rešiš še vaje na straneh 86– 93.

Za **obravnavno nove učne snovi** si v **učbeniku** na straneh 83-84 preberi o **Odločitvi Slovencev leta 1848 za Kraljevino SHS** in odgovori v zvezek na vprašanja:

1. V čem sta si bili vsebini majniške in krfske deklaracije podobni in v čem različni?
2. Kdaj in kje je bila razglašena Država SHS in zakaj je nastanek Države SHS pomenil velik mejnik v slovenski zgodovini?
3. Katere okoliščine so vplivala na nastanek Kraljevine SHS? Navedi točen datum nastanka Kraljevine SHS.

**Dodatno delo (po želji):** Oglej si znamko Ivana Vavpotiča z naslovom Verigar v učbeniku na strani 83. Pojasni kdo je Verigar. Čigave verige je strgal? Zakaj je Verigar postal simbol dogajanja na Slovenskem jeseni 1918.

Spletna stran [www.rtvslo.si/1sv](http://www.rtvslo.si/1sv) je posvečena spominu na prvo svetovno vojno na Slovenskem. Odpri zavihek Iz osebnih arhivov, preberi nekaj zapisov in izpiši, na kak način so si vojaki na fronti krajšali čas med bitkami. V zavihku Zgodbe in pričevanja odpri članek z naslovom »Raje na fronto, samo da bo stran od teh prokletih plazov«. Na kratko povzemi, kako je potekala gradnja ceste čez gorski prelaz Vršič. V zavihku TV in RA arhiv si lahko ogledaš številne zanimive televizijske in radijske oddaje na temo prve svetovne vojne na Slovenskem.